Litaniæ sancti Ioseph

V. Kyrie, eléison. R.

V. Christe, eléison. R.

V. Kyrie, eléison. R.

V. Christe, áudi nos. R.

V. Christe, exáudi nos. R.

V. Pater de cælis, Deus,

 R. *Miserére nobis.*

Fili, Redémptor mundi, Deus, R.

Spíritus Sancte, Deus, R.

Sancta Trínitas, unus Deus, R.

Sancta María. *R. Ora pro nobis.*

Sancte Ioseph, *R. Ora pro nobis.*

Proles David ínclita,

Lumen Patriarcharum,

Dei Genetrícis Sponse,

Custos Redemptóris,

Custos pudice Vírginis,

Filii Dei nutrície,

Christi defénsor sédule,

Serve Christi,

Miníster salútis,

Almae Familiae praeses,

Ioseph iustíssime,

Ioseph castíssime,

Ioseph prudentíssime,

Ioseph fortíssime,

Ioseph obedientíssime,

Ioseph fidelíssime,

Spéculum patiéntiae,

Amátor paupertátis,

Exémplar opíficum,

Domésticae vitae decus,

Custos vírginum,

Fúlcimen in difficultátibus,

Familiárum cólumen,

Solácium miserórum,

Spes aegrotántium,

Patróne éxsulum

Patróne afflictórum

Patróne páuperum

Patróne moriéntium,

Terror daémonum,

Protéctor sanctae Ecclésiae,

V. Agnus Dei, qui tollis peccáta mundi.

R. Parce nobis, Dómine.

V. Agnus Dei, qui tollis peccáta mundi.

R. Exáudi nos, Dómine.

V. Agnus Dei, qui tollis peccáta mundi.

R. Miserére nobis.

V. Constítuit eum dóminum domus suae

R. Et príncipem omnis possesiónis suae.

Oremus:

Deus, qui ineffábili providéntia beátum Ioseph sanctíssimae Genetrícis tuae sponsum elígere dignátus es: praesta, quaesumus; ut, quem protectórem venerámur in terris, intercessórem habére mereámur in caelis: Qui vivis et regna in saecula saeculorum. Amen.